El 26 de febrer de 1885, com a resultat de la Conferència de Berlín, la part continental (amb el nom de Río Muni a causa del riu situat a la costa sud del cap Sant Joan) és assignada a Espanya que la incorpora al govern de Fernando Poo. La qüestió de límits amb el Camerun i sobretot amb el Congo Francès va ser laboriosa. Els francesos van renunciar a les seves reclamacions al territori el 27 de juny de 1900 pel tractat de París, però el territori assignat, que Espanya considerava que era d'uns 300.000 km² va quedar reduït a 26.000 km². L'acord fou ratificat el 22 de març de 1901.